เฟซบุ๊กทำข้อมูลรั่วอีกแล้ว คราวนี้เป็นรูปที่เราไม่เคยแชร์
เฟซบุ๊กทำข้อมูลรั่วอีกแล้ว คราวนี้เป็นรูปที่เราไม่เคยแชร์ 
14 ธ.ค. 2561

เฟซบุ๊กทำข้อมูลรั่วอีกแล้ว คราวนี้เป็นรูปที่เราไม่เคยแชร์
เคยไหม? ในการอนุญาตให้แอปพลิเคชันต่างๆ เข้าถึง เฟซบุ๊ก ของเรา
ถ้าเคย เราอาจได้รับผลกระทบ
เฟซบุ๊กออกมาเปิดเผยความผิดพลาดของ การเชื่อมต่อแพลตฟอร์มกับนักพัฒนาโปรแกรมภายนอก
โดยมีการอนุญาตให้เข้าถึงรูปที่อยู่บน timeline, stories, marketplace รวมไปถึงรูปที่เคยอัปโหลดขึ้นเฟซบุ๊ก แต่ยังไม่เคยถูกแชร์ให้สาธารณะ
เฟซบุ๊กกล่าวว่าความผิดพลาดครั้งนี้เกิดขึ้น 12 วัน ตั้งแต่วันที่ 13 ถึง 25 กันยายน 2018 และมี 6.8 ล้านคนได้รับผลกระทบ
เรื่องนี้เป็นความเสี่ยงสำหรับเฟซบุ๊กที่จะถูกปรับตามเกณฑ์ GDPR ซึ่งเป็นมูลค่า 20 ล้านปอนด์ หรือมากถึง 4% ของรายได้ทั่วโลก
สิ่งที่เฟซบุ๊กจะแก้ไขต่อไปคือ จะแจ้งนักพัฒนาโปรแกรมภายนอกที่ได้รูปเหล่านั้น ให้ลบรูปที่พวกเขาไม่ควรได้
สำหรับคนที่ได้รับผลกระทบ เฟซบุ๊กมีแผนที่จะแจ้งให้ผู้ใช้งานเหล่านั้นทราบในเร็วๆนี้
ถ้าใครได้รับข้อความจากเฟซบุ๊กเกี่ยวกับเรื่องนี้
ก็ขอให้ทำใจไว้ว่า
รูปต่างๆในเฟซบุ๊กของเรา อาจจะไปอยู่ในมือคนอื่นเรียบร้อยแล้ว
ถึงแม้ว่าเราจะยังไม่เคยแชร์รูปนั้นสู่สาธารณะก็ตาม..